**ZAPISNIK 2. REDNE SEJE KS BIRČNA VAS**

Seja je potekala v sredo 1.2.2023 od 17:00 do 18:30 ure.

**Prisotni:** Majda Meštrić, Andrej Kastelic, Ciril Zupančič, Matevž Kastelic, Urška Hrovatič.

**Odsotni:** Opravičila sta se: Darja Marjanovič in Stane Žagar, zaradi bolezni odsotna Vesna Stanešić.

DNEVNI RED:

1. Ugotovitev prisotnosti ter potrditev predloga za tajnico KS – Vesno Stanešić
2. Finančno poročilo za leto 2022 – poroča Vesna (Majda)
3. Predlog plana za 2023
4. Poročilo o aktualnih projektih in ostalih aktivnostih.
5. Razno

**1. točka**

Predsednica KS Majda Meštrić je pozdravila prisotne. *Prisotni so sprejeli predlagani dnevni red in potrdili Vesno Stanešić za tajnico KS Birčna vas v novem mandatnem obdobju.*

**2točka:** finančno poročilo.

Zaradi odsotnosti tajnice Vesne Stanešić je Majda Meštrić podala finančno poročilo za leto 2022. Na računu KS Birčna vas na dan 31.12.2022 je 37.243,37€. Ostali prihodki in odhodki so vidni v finančnem poročilu, ki je dodan kot priloga temu zapisniku.

*Prisotni niso imeli pripomb in vprašanj na podano finančno poročilo. Poročilo je bilo sprejeto.*

**3. točka:** predlog plana za leto 2023

1. **ureditev odvodnjavanja dela ceste pri GD Stranska vas**, predlog je, da se izvede preko vzdrževanja cest in ureditev enosmernega prometa proti pokopališču in cerkvi, ker je ta del ceste preozek za dvosmerni promet. Predlog bo podan na občino pristojni službi za urejanje prometa.

2. **pločnik in razsvetljava Birčna vas**, že dlje časa opozarjamo na nevarnost za pešce skozi naselje Birčna vas. Prometa je ogromno, zato je nujno urediti podvoz, izgradnja pločnika ter javne razsvetljave od podhoda do avtobusne postaje.

3. **kanalizacija Lakovnice**; dela so v teku poteka izkop in postavitev primarnega voda, izvajalec je podjetje Malkom. Andrej aktivno sodeluje, sproti rešujejo nastale zaplete, potekajo dogovori, da se hkrati ob teh delih uredi elektrifikacija v zemljo. Andrej je podal informacije o trenutnem stanje na terenu. Majda Meštrič in ostali se zahvaljujemo Andreju za sodelovanje na terenu.

4. **kanalizacija Vrh pri Ljubnu**; sodeluje Ciril, v delu so projekti, trenutno poteka zbiranje soglasij, pridobivanje gradbenega dovoljenja. Majda Meštrič in ostali se zahvaljujemo Cirilu za sodelovanje na terenu.

5. **Rekonstrukcija ceste v Birčni vasi**; dela so v teku, projekt naj bi bil izveden do konca leta 2023. Vsak teden je sestanek na terenu in podan zapisnik, dela potekajo po planu, sodelujemo z izvajalcem in sproti rešujemo detajle. Podan je bil predlog, da se ohrani del opuščene stare cesta proti Ušivcu za potrebe parkiranja ob roditeljskih sestankih, možnosti še preučujejo.

6. **ŠP Drage**; lastniško pravne zadeve so bile do konca urejene v januarju 2023, stavbna pravica za stavbo prenesena na KS Birčna vas. Občina je lastnik parcel, ki so dane v upravljanje KS. Predlog je, da bi kandidirali na razpis za evropska sredstva za trajnostno ureditev, prostor namenjen srečevanju krajanov, šolarjev in namenjeno športu, rekreaciji,.. Pridobili bomo potrebne informacije.

Prosimo za dodatne predloge glede aktivnosti do naslednje seje. Začeti bo potrebno s čiščenjem okolice- predlog delovna akcija, povabiti društva, krajane, mlade,…

7. **predlogi članov KS**; kontejnerji Lakovnice, prestavitev kontejnerjev Podljuben, cesta Vrh – Volavče, avtobusna postaja Stranska vas – blato – že večkrat opozorjeni pristojni - neuporabna, avtobusna postaja Rakovnik, javna razsvetljava Rakovnik - Rajnovšče, postavitev opozorilne table: otroci na cesti.

**4. točka:** poročilo o aktualnih projektih in aktivnostih

1. V decembru 2022 ter januarju 2023 je potekalo izvajanje postavitve nove trafo postaje v **Kremenjaku** za povečanje elektro moči, tudi KS je 2 leti nazaj zaprosila za to, ob teh delih je bila poškodovana cesta v zgornji ulici na Kremenjaku. Pobuda krajanov je bila, da se rekonstruira celotna ulica, ker je v določenem delu poškodovana tudi od kamionskega prometa (komunala). Dvakrat smo bili na terenu predsednica KS in predstavniki občine ter krajani. Vrednost obnove cca 35.000€; predlog: elektro- cca5.000€, MO 40%- 14.000€, ostalo še 16.000€ krajani in KS. Potekal je pogovor, predlog podan prebivalcem ulice, trenutno potekajo dogovori krajanov z MO.

2. Na pokopališču je bil **poškodovan drog javne razsvetljave**, poteka obnova .

Ob obilnem sneženju pritožbe krajanov glede pluženja, ker plužijo samo kategorizirane ceste.

3.**Prireditev Pozdrav pomladi v marcu**. Predlog gledališče nastop gledališča iz Pirnič komedija s skeči, cca 1uro ( 200-300€) ter učenci podružnice. Povprašali smo še PGD Soteska Mlada zarja čakamo odgovor

4. **Tradicionalni pohod KS konec** maja, predlog: zaključek pri GD v Malem Podljubnu. Potrebno določiti traso.

5. **Izle**t; predlog, da ga letos ne izvedemo, se prestavi na naslednje leto.

6. **Šum sekvoj**; izdan ob prazniku KS - PROSIMO ZA PRISPEVKE, recite še drugim. Potreben še dogovor s Karmen Jenič, če bo še naprej pripravljena urejati časopis. Tudi njej je potrebna zahvala za dosedanje delo..

7. **Zbori krajanov**; v aprilu in maju, projekte predstavimo krajanom, sestanek z aktivnimi organizacijami in društvi, povabimo predstavnike občine, policista.

**5. točka:** Razno

Nov seznam članov izobešen na oglasni deski KS pri šoli.

Zapisala: Urška Hrovatič